સફળ બિઝનેસમેન - બિલ્ડર ઉત્તમ મહેતા (રાજીવ મહેતા) પોતાના પરિવાર સાથે મુંબઈમાં રહે છે. મહેતા સ્વભાવે ખૂબ જ ઇગોઇસ્ટિક, ઉદ્ધત અને વગર કારણે ગુસ્સે રહેનાર છે. ઓફિસમાં કર્મચારીઓ પર કારણ વિના તૂટી પડનાર ઉત્તમ મહેતાને વારંવાર ગુસ્સો આવતો રહેતો હોય છે. મલ્ટિમિલ્યોનેર હોવાના કારણે બિઝનેસમાં વ્યસ્ત રહેવાની સાથે સાથે એશોઆરામની જિંદગી ગુજારતો હોય છે આખો પરિવાર. જ્યારે પત્ની પોતાને હજુ પણ 18 વર્ષની માનતી હોય છે અને અન્યને પણ પોતે યુવાન જ છે તેવું માનવા માટે તેમનું બ્રેઈન વોશ કરતી રહેતી હોય છે. દીકરી પ્લાસ્ટિક મની એટલે કે ક્રેડિટ કાર્ડનો જ ઉપયોગ કરવામાં માનતી હોય છે કોઈ પણ ખરીદી તે ક્રેડિટ કાર્ડ દ્વારા જ કરવાનો અનોખો શોખ ધરાવતી હોય છે. જ્યારે દીકરો એકદમ ફૂડી છે જેને આખો દિવસ ખાવાનું અને પાણી ભરેલા બાથટબમાં બેસી રહેવું જ ગમે છે.